Λαχανόρυζο με μπαχαρικά, σταφίδες και κουκουνάρι
Ένα μυρωδάτο, πικάντικο λαχανόρυζο με σταφίδες και μπαχαρικά -κανέλα, γαρίφαλο, μπαχάρι, μπούκοβο-, ό,τι πρέπει για το καθημερινό χειμωνιάτικο τραπέζι.
1 λάχανο μικρό, χοντροκομμένο , 1 μεγάλο ξερό κρεμμύδι, ψιλοκομμένο , 1/2 φλιτζ. τσαγιού σταφίδες μαύρες , 1 σκελίδα σκόρδο, λιωμένη , 1 ντοματάκι κονσέρβας, πολτοποιημένο , 1 μέτριο καρότο, χοντροτριμμένο , 70 ml ξηρό, κόκκινο κρασί , 2 κόκκοι μπαχάρι, κοπανισμένοι , 1/3 κουτ. γλυκού γαρίφαλο, σε σκόνη , 1/4 κουτ. γλυκού κανέλα, σε σκόνη , 2 κουτ. σούπας κουκουνάρια , 300 γρ. ρύζι Καρολίνα , 1/2 κουτ. γλυκού μπούκοβο καυτερό , 80 ml ελαιόλαδο , αλάτι, φρεσκοτριμμένο πιπέρι
Για να φτιάξουμε το λαχανόρυζο με μπαχαρικά, σταφίδες και κουκουνάρι, ξεκινάμε αρχικά σε μια  κατσαρόλα με άφθονο αλατισμένο νερό που κοχλάζει βράζουμε το λάχανο για 5 λεπτά, να μαλακώσει λίγο. Το στραγγίζουμε.Ζεσταίνουμε τα 60 ml από το λάδι σε μέτρια φωτιά και σοτάρουμε το κρεμμύδι με το καρότο, το σκόρδο, το ρύζι και τα μπαχαρικά για περίπου 4-5 λεπτά.Προσθέτουμε το λάχανο, ανακατεύουμε 1-2 φορές, ρίχνουμε το κρασί, αφήνουμε 2 λεπτά να εξατμιστεί το αλκοόλ και προσθέτουμε την ντομάτα, τις σταφίδες, το κουκουνάρι, αλατοπίπερο και 600 ml ζεστό νερό. Μαγειρεύουμε για 18-20 λεπτά, μέχρι να γίνει το ρύζι. Αν χρειαστεί, προσθέτουμε κατά το μαγείρεμα νερό. αποσύρουμε. Σερβίρουμε με το υπόλοιπο λάδι ωμό.
Λάχανο,Ξηροί καρποί,Ρύζι